16 Ιουλίου 2019 18:24:00\nΗ αντίστροφη μέτρηση ξεκίνησε για τη νέα εποχή στο Διεθνές Νομισματικό Ταμείο, ενώ την ίδια στιγμή η Κριστίν Λαγκάρντ έρχεται αντιμέτωπη με μια ευρωπαϊκή πρόκληση. Την παραίτησή υπέβαλε η μέχρι πρότινος γενική διευθύντρια του ΔΝΤ, όπως μετέδωσε το πρακτορείο Reuters.\n- Βόλφγκανγκ Σόιμπλε, πρώην υπουργός Οικονομικών της Γερμανίας.\nΣτο παρελθόν, οι υποψήφιοι γενικοί διευθυντές προτείνονταν από τους εκτελεστικούς διευθυντές. Ωστόσο, το 2011, οι κυβερνήτες του ΔΝΤ - εκπρόσωποι από τις διαφορές χώρες μέλη του Ταμείου, που είναι συνήθως υπουργοί Οικονομικών ή κυβερνήτες κεντρικών τραπεζών - μπορούν επίσης να υποβάλουν ονόματα πιθανών υποψηφίων.


ΑΠΟΤΕΛΕΣΜΑΤΑ ΕΞΕΤΑΣΕΩΝ ΙΟΥΝΙΟΥ-ΙΟΥΛΙΟΥ 1999\nΔίνονται πιο κάτω τα ονόματα όσων εισάγονται στα Ανώτερα και Ανώτατα Εκπαιδευτικά Ιδρύματα για το ακαδημαϊκό έτος 1999-2000, με βάση τα αποτελέσματα των εξετάσεων που διενήργησε η Υπηρεσία Εξετάσεων της Διεύθυνσης Ανώτερης και Ανώτατης Εκπαίδευσης του Υπουργείου Παιδείας και Πολιτισμού από τις 18 Ιουνίου μέχρι τις 7 Ιουλίου 1999. Για τον κάθε εισαγόμενο δίνεται πρώτα ο αριθμός που είχε στις εξετάσεις και ακολουθεί το ονοματεπώνυμό του και η συνολική βαθμολογία που συγκέντρωσε.\nΤα αναλυτικά αποτελέσματα γνωστοποιούνται σε όλους τους υποψηφίους που συμπλήρωσαν την εξέταση. Στον καθένα, είτε εξασφαλίζει είτε δεν εξασφαλίζει θέση, αποστέλλεται με το ταχυδρομείο Δελτίο Αποτελεσμάτων, στο οποίο φαίνεται αναλυτικά η βαθμολογία και η θέση που τυχόν εξασφάλισε.\nΣτο Δελτίο Αποτελεσμάτων υπάρχει ενσωματωμένο το Δελτίο Αποδοχής-Απόρριψης θέσης, το οποίο ο υποψήφιος ή εξουσιοδοτημένος αντιπρόσωπός του πρέπει να καταθέσει στα Επαρχιακά Κέντρα πληροφόρησης της Υπηρεσίας Εξετάσεων συμπληρωμένο το αργότερο μέχρι τις 18 Αυγούστου 1999.\nΓια εξυπηρέτηση του κοινού η Υπηρεσία Εξετάσεων θα χρησιμοποιήσει από την Τετάρτη 4.8.1999 μέχρι την Τετάρτη 18.8.1999 τα εξής επαρχιακά κέντρα:\nΛεμεσός: Λύκειο Αποστόλων Πέτρου & Παύλου\nΣτα κέντρα αυτά θα υπάρχουν συνεργεία με ωράριο εργασίας από τις 8.00 π.μ. - 2.00 μ.μ. στα οποία θα γίνεται η κατάθεση των Δελτίων Αποδοχής-Απόρριψης θέσης.\nΗ κατανομή των θέσεων γίνεται με βάση τη συνολική ανηγμένη βαθμολογία των υποψηφίων και τις προτιμήσεις τους. Όσοι συμπληρώσουν την εξέταση σε ένα Κύκλο τοποθετούνται στη σειρά με κριτήριο την ολική ανηγμένη βαθμολογία.\nΣτη συνέχεια γίνεται η πρώτη κατανομή και προσφορά των θέσεων, αρχίζοντας από τον πρώτο στη σειρά επιτυχίας και, με βάση τη Δήλωση Προτίμησης που συμπλήρωσε, ικανοποιείται η καλύτερη στη σειρά προτίμηση του υποψηφίου (1η, 2η, 3η κ.λ.π.) που επιτρέπει η σειρά επιτυχίας του. Με τον τρόπο αυτό γίνεται η πρώτη κατανομή των υποψηφίων στις διαθέσιμες θέσεις των ΑΑΕΙ.\nΟ κάθε υποψήφιος καλείται να δηλώσει μέχρι τις 18 Αυγούστου 1999 αν:\nα) Αποδέχεται την προσφορά της θέσης και δεν ενδιαφέρεται για καμιά άλλη θέση.\nβ) Επιθυμεί (αν υπάρξει) θέση καλύτερης προτίμησης, όπως αυτές αναγράφονται στην αίτησή του, σε αντικατάσταση της θέσης που του προσφέρθηκε.\nγ) Δεν αποδέχεται την προσφορά της θέσης και δεν ενδιαφέρεται για καμιά άλλη θέση.\nδ) Ενδιαφέρεται να εξασφαλίσει θέση, σε περίπτωση που δεν του έχει προσφερθεί θέση.\nΤονίζεται ότι υποψήφιος ο οποίος για οποιοδήποτε λόγο αποφύγει να καταθέσει έγκαιρα το Δελτίο Αποδοχής-Απόρριψης θέσης κατάλληλα συμπληρωμένο θεωρείται πως δεν αποδέχεται την προσφορά της θέσης και η θέση του δίνεται σε άλλον υποψήφιο με την ίδια διαδικασία που ακολουθείται στην πρώτη κατανομή.\nΜετά την εξέταση των δηλώσεων προσφοράς και αποδοχής των θέσεων και την εγγραφή των φοιτητών στο Πανεπιστήμιο Κύπρου, γίνεται η δεύτερη και οριστική κατανομή των θέσεων, με τη χρήση ηλεκτρονικού υπολογιστή και με την ίδια διαδικασία που ακολουθείται στην πρώτη κατανομή και εκδίδονται οι βεβαιώσεις για τη θέση που εξασφάλισε οριστικά ο κάθε υποψήφιος.\nΟι θέσεις που πιθανόν να παραμείνουν κενές σε ΑΑΕΙ της Ελλάδας μετά την β΄ κατανομή θα ανακοινωθούν στις αρχές Σεπτεμβρίου, οπότε θα κληθούν οι ενδιαφερόμενοι να υποβάλουν αίτηση για διεκδίκηση μιας από τις κενές θέσεις. Δικαίωμα διεκδίκησης κενής θέσης σε ένα Τμήμα θα έχουν οι υποψήφιοι που συμπλήρωσαν την εξέταση για τον Κύκλο στον οποίο ανήκει το Τμήμα στις Εισαγωγικές Εξετάσεις Ιουνίου - Ιουλίου 1999.\nΣημειώνεται ότι τα ονόματα αυτών που θα πάρουν τις θέσεις που θα κενωθούν θα δοθούν στη δημοσιότητα.\nΦέτος ήταν και η πρώτη φορά που τη διαδικασία εξαγωγής των αποτελεσμάτων ανέλαβε εξ ολοκλήρου η Υπηρεσία Εξετάσεων, ενώ μέχρι πέρυσι την ευθύνη για τη μηχανογράφηση των αιτήσεων και την κατανομή των θέσεων είχαν οι Υπηρεσίες Πληροφορικής του Υπουργείου Οικονομικών.\nΣτο σημείο αυτό θέλω να ευχαριστήσω τους λειτουργούς των Υπηρεσιών Πληροφορικής οι οποίοι συνεργάστηκαν με τον προγραμματιστή και τους λειτουργούς της Υπηρεσίας Εξετάσεων για την ομαλή αλλαγή των προγραμμάτων. Πρέπει επίσης να συγχαρώ το προσωπικό της Υπηρεσίας Εξετάσεων που είχαν την ευθύνη στον τομέα των εξετάσεων και εργάστηκαν με ευσυνειδησία για να καταστεί δυνατή η έγκαιρη εξαγωγή των αποτελεσμάτων. Ευχαριστώ τα άλλα τμήματα του Υπουργείου, τη Διεύθυνση Μέσης Εκπαίδευσης, το Παιδαγωγικό Ινστιτούτο, τη Διεύθυνση Τεχνικής Εκπαίδευσης που διέθεσαν προσωπικό για να συνδράμουν τις εργασίες της Υπηρεσίας Εξετάσεων.\nΕυχαριστώ επίσης όλους τους θεματοθέτες, τους βαθμολογητές, τους επιτηρητές, τους υπεύθυνους των Εξεταστικών Κέντρων και όλους όσους συνέβαλαν με οποιοδήποτε τρόπο στη διεκπεραίωση του όλου έργου.\nΓενικά με βάση τα στοιχεία που παρατίθενται κατά μάθημα, θα έλεγα ότι τα αποτελέσματα των εξετάσεων βρίσκονται περίπου στα περσινά επίπεδα, με ελάχιστες αυξομειώσεις στους μέσους όρους.\nΘα πρέπει επιπρόσθετα να επισημανθεί ότι οι εξετάσεις για τα Ανώτερα και Ανώτατα Εκπαιδευτικά Ιδρύματα έχουν στόχο την επιλογή των καλύτερων/καταλληλότερων υποψηφίων σε κάθε Κύκλο. Γι΄αυτό τα εξεταστικά δοκίμια έχουν ψηλό δείκτη διάκρισης και σε αυτά περιέχονται ερωτήσεις με αυξημένο δείκτη δυσκολίας για να είναι δυνατόν να διαχωριστούν οι υποψήφιοι μεταξύ τους. Ως αποτέλεσμα τούτου παρουσιάζεται σε αρκετά μαθήματα χαμηλός μέσος όρος, που όμως δεν επηρεάζει τους υποψηφίους γιατί, όπως είναι γνωστό, γίνεται αναγωγή της αρχικής βαθμολογίας σε κάθε μάθημα σε νέα βαθμολογία, την ονομαζόμενη ανηγμένη. Με την αναγωγή ο μέσος όρος της αρχικής βαθμολογίας σε κάθε μάθημα, όσο χαμηλός και να είναι, μεταφέρεται σε νέο αριθμό, τον ίδιο για κάθε μάθημα, που θεωρείται ως βάση της νέας βαθμολογίας, ώστε τα αποτελέσματα των διάφορων μαθημάτων να είναι συγκρίσιμα. Θα ήθελα με την ευκαιρία να τονίσω ότι οι Εισαγωγικές Εξετάσεις δεν μπορεί να αποτελούν κριτήριο για διαπίστωση του βαθμού επιτεύξεως των στόχων και των επιπέδων της μέσης εκπαίδευσης. Στόχος τους είναι η κατάταξη των υποψηφίων και η επιλογή των καλυτέρων/καταλληλοτέρων για εισαγωγή στα Ανώτερα και Ανώτατα Εκπαιδευτικά Ιδρύματα.\nΣημειώνεται ότι για πρώτη φορά παραχωρήθηκαν στους υποψηφίους όλες οι διαθέσιμες θέσεις, νοουμένου ότι έχουν ζητηθεί. Παραμένουν αδιάθετες για δεύτερη κατανομή 23 θέσεις Ιταλικής και Ισπανικής Φιλολογίας, 492 θέσεις του Πολυτεχνικού των ΤΕΙ και 75 θέσεις του ΑΤΙ Α και Γ. Αναμένεται μεγάλος αριθμός από αυτές να διατεθεί με τη Β΄ και Γ΄ κατανομή.\nΤελειώνοντας επιθυμώ να επαναλάβω ότι για την Κυβέρνηση η Παιδεία είναι τομέας ύψιστης προτεραιότητας, γιατί πάνω σ΄αυτή στηρίζεται η επιβίωση του λαού μας στη γη των πατέρων μας.


Γ. Πατούλης: Να εργαστούμε όλοι μαζί για την επίτευξη του στόχου «Καμία γυναίκα κακοποιημένη» - Ενυπόγραφα\nΕιστε Εδω:Αρχική»ΑΥΤΟΔΙΟΙΚΗΣΗ»Γ. Πατούλης: Να εργαστούμε όλοι μαζί για την επίτευξη του στόχου «Καμία γυναίκα κακοποιημένη»\nBy ΕΝΥΠΟΓΡΑΦΑ on Σάββατο 24 Νοεμβρίου 2018 15:12 ΑΥΤΟΔΙΟΙΚΗΣΗ\nΣτην αναγκαιότητα υλοποίησης δράσεων για την εξάλειψη της βίας κατά των γυναικών καθώς και στην υλοποίηση προγραμμάτων που θα συμβάλουν στην προστασία τους αναφέρεται ο πρόεδρος της ΚΕΔΕ, Γιώργος Πατούλης, σε μήνυμά του με αφορμή την Παγκόσμια Ημέρα για την εξάλειψη της βίας κατά των γυναικών.\nΌπως επισημαίνει στο μήνυμά του, τα στατιστικά στοιχεία είναι απογοητευτικά και αποδεικνύουν ότι σε εθνικό και διεθνές επίπεδο απαιτούνται επιπλέον πρωτοβουλίες για να εξαλειφθούν τέτοιου είδους φαινόμενα βίας.\nΕιδικότερα, ο πρόεδρος της Κεντρικής Ένωσης Δήμων Ελλάδος, Γ. Πατούλης, προχώρησε στην ακόλουθη δήλωση:\nΗ 25η Νοεμβρίου, ως Παγκόσμια Ημέρα για την Εξάλειψη της Βίας κατά των Γυναικών, είναι ανάγκη να αποτελέσει την αφορμή προκειμένου να εργαστούμε όλους τους μήνες του έτους για να πετύχουμε τον στόχο «Καμία γυναίκα κακοποιημένη, καμία ανοχή στη βία».\nΗ βία κατά των γυναικών βρίσκεται στην κορυφή του καταλόγου σε παγκόσμιο επίπεδο σχετικά με την παραβίαση των ανθρωπίνων δικαιωμάτων. Είναι τουλάχιστον απογοητευτικό το γεγονός ότι περίπου το 35% των γυναικών έχουν πέσει θύματα βίας κάποια στιγμή στη ζωή τους.\nΤην ίδια ώρα τα στατιστικά στοιχεία του δικτύου δομών της Γενικής Γραμματείας Ισότητας των Φύλων δείχνουν ότι το 81% των καταγγελιών αφορούν περιπτώσεις έμφυλης βίας. Οι 7 στις 10 περιπτώσεις καταγγέλθηκαν από τις ίδιες τις κακοποιημένες γυναίκες, ενώ το 30% αναφέρθηκαν από τρίτα πρόσωπα.\nΕίναι μαθηματικά βέβαιο ότι οι περιπτώσεις κακοποίησης είναι περισσότερες, καθώς σε ένα μεγάλο ποσοστό δεν καταγγέλλονται. Στην προκειμένη περίπτωση η «σιωπή δεν είναι χρυσός». Όσοι γνωρίζουν οφείλουν και είναι υποχρεωμένοι να σπάσουν τη σιωπή τους. Οι ίδιες οι γυναίκες που κακοποιούνται χρειάζεται να βρουν το θάρρος προκειμένου να διεκδικήσουν τα δικαιώματά τους.\nΟ σεβασμός απέναντι στη γυναίκα και η μηδενική ανοχή στην κακοποίηση είναι ένας στόχος που πρέπει να υποστηριχθεί από όλα τα επίπεδα διοίκησης.\nΗ στήριξη και η προστασία της γυναίκας απέναντι σε φαινόμενα κακοποίησης και βίας αποτελεί μια βασική προτεραιότητα της Τοπικής Αυτοδιοίκησης Πρώτου Βαθμού.\nΒία κατά των γυναικών Γιώργος Πατούλης ΚΕΔΕ Παγκόσμια Ημέρα Εξάλειψης της Βίας κατά των γυναικών


Τζόκερ: Με 3 ευρώ κέρδισε 7,2 εκατ! - Δυο "πεντάρια" στην Καλαμάτα - Messinia Live\nΣε πρακτορείο στο Νέο Ηράκλειο Αττικής παίχτηκε το τυχερό δελτίο του Τζόκερ. Ενας τυχερός κέρδισε το ποσό των 7.728.420,40 ευρώ, παίζοντας ένα απλό δελτίο των 3 ευρώ. Ο τυχερός παίκτης κέρδισε το μεγάλο ποσό μετά από 14 συνεχόμενα τζακ ποτ.\nΑκόμη, βρέθηκαν έξι τυχερά δελτία στην δεύτερη κατηγορία που μοιράστηκαν από 16.512,52 ευρώ. Τα δελτία αυτά παίχτηκαν στις περιοχές Γαλάτσι, Καλλονή Μυτιλήνης, Καλαμάτα, Νίκαια, Πάφο και Αθήνα.\nΤο τυχερό πρακτορείο της πόλης μας που παίχτηκαν τα 2 τυχερά πεντάρια είναι του Δημήτρη Ζαχαρόπουλου και δίνει 16.150 ευρώ το καθένα.\nRelated Items:2 ΠΕΝΤΑΡΙΑ, ΖΑΧΑΡΟΠΟΥΛΟΣ ΤΖΟΚΕΡ, ΠΕΝΤΑΡΙΑ ΚΑΛΑΜΑΤΑ, ΤΖΟ9ΚΕΡ, ΤΖΟΚΕΡ, ΤΖΟΚΕΡ ΚΑΛΑΜΑΤΑ, ΤΖΟΚΕΡ ΚΕΡΔΗ, ΤΖΟΚΕΡ ΣΗΜΕΡΑ, ΤΖΟΚΕΡ ΤΥΧΕΡΟΙ


The Walking Dead: Μιλώντας με τα μέλη του cast για τη σειρά-φαινόμενο\nThe Walking Dead / 07/03/2016\nΕίναι έτοιμος ο Abrahams να προχωρήσει; Άλλαξε όντως ο Eugene; Γιατί οι walkers είναι όλο και πιο σαπισμένοι τελικά;\nΤο "The Walking Dead" είναι αδιαμφισβήτητα μία από τις πιο δημοφιλείς και επιτυχημένες σειρές της αμερικάνικης τηλεοπτικής μόδας που βρίθει από αξιοπρεπέστατες παραγωγές, οι οποίες δεν θυμίζουν σε καμία περίπτωση την τηλεόραση που είχαμε συνηθίσει, αποφέροντας εντυπωσιακά ένα κινηματογραφικό αποτέλεσμα στη μικρή μας οθόνη. Η εν λόγω κόμικ σειρά, έχοντας καθιερώσει ένα ιδιαίτερο σύμπαν με αμέτρητους πιστούς ακόλουθους και αφοσιωμένους fans, συνεχίζει ακάθεκτη να εξαπλώνεται, αλλά και να βαράει στο κόκκινο τα νούμερα της τηλεθέασης κάθε φορά που προβάλλεται.\nΈχοντας φτάσει στον 6ο κύκλο, το "The Walking Dead" βρίσκεται σε ένα εξαιρετικά κρίσιμο σημείο στην πορεία του, καθώς διασχίζει μια κρίσιμη καμπή, όπου για πρώτη φορά οι κεντρικοί μας ήρωες αρχίζουν να νιώθουν πως η ζωή τους δεν έχει φτάσει σε ένα θανατηφόρο αδιέξοδο, αλλά αρχίζει να δημιουργείται η ελπίδα πως ίσως υπάρχει ένα βιώσιμο μέλλον. Σε αυτό το κρίσιμο σημείο λοιπόν, το IGN Greece είχε τη δυνατότητα να παρευρεθεί σε δύο roundtables που διοργάνωσε το ελληνικό FOX, κανάλι που προβάλλει τη δημοφιλή σειρά στη χώρα μας, και να μιλήσει από κοντά με τρεις από τους πρωταγωνιστές τον Michael Cudlitz που υποδύεται τον Abraham Ford, τον Joss McDermitt που ενσακρώνει τον Eugene Porter και τον Ross Marquand που παίζει τον Aaron, καθώς και τον εκτελεστικό παραγωγό, σκηνοθέτη πολλών επεισοδίων εξέχουσας σημασίας αλλά και υπεύθυνο του μέικαπ και των εφέ, Greg Nicotero.\nCredit: Fox Greece\nΠάμε να δούμε όμως τι είπαν οι βασικοί συντελεστές για της σειράς, το μέλλον της, τους ρόλους, τους χαρακτήρες, το είδος που αποφέρουν στο show καθώς και την επίδραση που έχει το "The Walking Dead" στους απανταχού θαυμαστές:\nRoundtable 1: Michael Cudlitz (Abraham Ford), Greg Nicotero (εκτελεστικός παραγωγός, ειδικά εφέ, μέικ-απ, σκηνοθέτης)\nΌλοι ξέρουμε πως το "The Walking Dead" είναι μία από τις πιο δημοφιλείς σειρές στον κόσμο. Υπάρχει όμως μια μειονότητα τηλεθεατών που δεν έχουν δει ακόμα τη σειρά και πολύ πιθανόν να διστάζουν να δουν έξι κύκλους για να προφτάσουν. Τι θα τους συμβουλεύατε;\nCudlitz: Αξίζει να δεις όλους τους κύκλους. Είναι η πιο δημοφιλής σειρά στον κόσμο γιατί είναι πολύ καλή. Είναι ένα δράμα που βασίζεται στους χαρακτήρες και αυτοί που δεν το βλέπουν συνήθως λένε πως δεν τους αρέσουν τα ζόμπι ή δεν τους αρέσει να τρομάζουν, οπότε σε αυτούς θα πω ότι δεν αφορά αυτό. Είναι μια σειρά για κάποιους ανθρώπους που βασικά προσπαθούν να ξεκινήσουν απ' την αρχή. Προσπαθούν να αναδημιουργήσουν την κοινωνία. Δεν είναι και τόσα πολλά επεισόδια. Αξίζει να τα δεις. Γιατί να χαραμιστείς σε τόσες άλλες ανούσιες σειρές;\nNicotero: Θα τους έλεγα να δουν απλά το πρώτο επεισόδιο. Δεν χρειάζεται να τρομάζεις με το πόσα έχεις να δεις για να προφτάσεις, δες το πρώτο επεισόδιο και θα κολλήσεις.\nΜε την πάροδο των κύκλων, βλέπουμε τους walkers (περιπατητές) να φαίνονται όλο και πιο σαπισμένοι.\nΠιστεύω οπτικά είναι συναρπαστικό για εμάς να προσπαθούμε για μια σαπισμένη εμφάνιση και να βρίσκουμε πόσο καιρό είναι ο καθένας ζόμπι\nNicotero: Ναι, σε κάθε σεζόν που κάνουμε, συναντάμε walkers που είναι στην γη από την αρχή της αποκάλυψης, που στο δικό μας ημερολόγιο νομίζω είναι 1,5 χρόνο, περίπου δύο. Αλλά υπάρχουν ακόμα άνθρωποι, που όταν πεθαίνουν, αλλάζουν, οπότε έχουμε ποικιλία. Πιστεύω οπτικά είναι συναρπαστικό για εμάς να προσπαθούμε για μια σαπισμένη εμφάνιση και να βρίσκουμε πόσο καιρό υπάρχει ο καθένας. Επίσης, έχει πλάκα. Αν ήταν απλά κάποιοι με φακούς επαφής, δεν θα ήταν τόσο ενδιαφέρον.\nΤι θα λέγατε σε αυτούς που παραπονιούνται πως η σειρά αρχίζει κι επαναλαμβάνεται ή πως πλέον δεν βάζει τους πρωταγωνιστές σε πραγματικό κίνδυνο;\nNicotero: Θα τους έλεγα μείνετε συντονισμένοι!\nΜπήκατε ποτέ σε πειρασμό να ρωτήσετε τους σεναριογράφους αν θα πεθάνει ο χαρακτήρας που υποδύεστε στα επόμενα επεισόδια;\nCudlitz: Συνήθως το μαθαίνουμε λίγα επεισόδια πριν, το αν θα πεθάνουμε. Νομίζω πως για εμάς που είμαστε fans της σειράς, έχουμε δει τους αγαπημένους μας χαρακτήρες ή τους πιο δημοφιλείς να φεύγουν. Οπότε αν μπεις στη σειρά μετά την αρχή και περιμένεις να ζήσεις μέχρι το τέλος, θα είσαι αφελής. Περιμένεις να πεθάνεις. Δεν ξέρεις πότε, αλλά περιμένεις να πεθάνεις.\nΕίχατε πει σε μια συνέντευξη πιο παλιά πως οι παραγωγοί ξέρουν τις ιστορίες που θέλουν να πουν και μόλις πουν την ιστορία κάποιου χαρακτήρα, αυτός πεθαίνει. Δεν βρίσκετε αυτήν την προσέγγιση κάπως κυνική προς τους τηλεθεατές και τη συναισθηματική τους επένδυση;\nΑφαιρώντας τους χαρακτήρες για τους οποίους νοιάζεσαι, κρατάμε την ιδέα πως η σειρά είναι επικίνδυνη.\nCudlitz: Όχι, νομίζω πως είναι μια φανταστική συσκευή, σχεδιασμένη για να σε κάνει να συνεχίσεις να βλέπεις. Δεν είναι τόσο "μόλις τελειώσει η ιστορία σου, πεθαίνεις", απλά θα έχουμε εξαντλήσει τις πιθανότητες της ιστορίας. Αν και μερικές φορές δεν είναι ούτε αυτό, μερικές φορές απλά γίνονται ατυχήματα. Η Beth πέθανε "κατά λάθος". Πιστεύω πως αφαιρώντας τους χαρακτήρες για τους οποίους νοιάζεσαι, κρατάμε την ιδέα πως η σειρά είναι επικίνδυνη. Έχεις επενδύσει πιο πολύ συναισθηματικά σε σύγκριση με όταν βλέπεις "Star Trek" και βλέπεις τον Captain Kirk να κινδυνεύει, αλλά ξέρεις ότι δεν θα πεθάνει, οπότε πόσο ανησυχείς πραγματικά; Με τους δικούς μας χαρακτήρες όμως, όταν βρίσκονται σε κίνδυνο, υπάρχει όντως η πιθανότητα να πεθάνουν. Οπότε η συναισθηματική σου φόρτιση είναι ακόμα μεγαλύτερη. Εξυπηρετεί όμως κι άλλον έναν πολύ σημαντικό σκοπό: χάνουμε χαρακτήρες ώστε να μπορέσουν να μπουν καινούργιοι. Και ακόμα κι αν ζούμε κάποιες παρόμοιες ιστορίες, γιατί όντως το κάνουμε, προσπαθούμε να επιβιώσουμε, οπότε μπορείς να πεις πως αυτή η ιστορία επαναλαμβάνεται καθημερινά. Αυτό όμως δεν γίνεται βαρετό όταν το βλέπεις μέσα από διαφορετικές ματιές. Νομίζω πως αυτό το κομμάτι είναι που κρατάει τις ιστορίες φρέσκιες.\nΣτα τελευταία επεισόδια, βλέπουμε πως ο Abraham έχει έρθει πιο κοντά με την Sasha. Θα δούμε κάποια πιο ρομαντική αλλαγή;\nNicotero: Είναι ένας μοναδικός κόσμος και οι κανόνες της κοινωνίας μας δεν ισχύουν απαραίτητα στην κοινωνία του Walking Dead. Νομίζω πως ο Abraham έχει έρθει πιο κοντά με την Sasha από την αρχή της σεζόν. Όταν αυτή προθυμοποιείται να οδηγήσει το κοπάδι των walkers μακριά από την Alexandria, αμέσως συμφωνεί να πάει μαζί της. Και νομίζω πως είναι γιατί βλέπει έναν δυναμισμό σε αυτήν, μια επιθυμία για τη ζωή που έρχεται σε άμεση αντιπαράθεση με τα συναισθήματα του Abraham εκείνη τη στιγμή.\nΣτην αρχή της έκτης σεζόν, ο Abraham είναι πολύ πιο απερίσκεπτος.\nCudlitz: Στην αρχή, ναι. Παλεύει. Για πολλούς χαρακτήρες στη σειρά, η Alexandria σήμαινε ελπίδα, μέλλον. Στον Abraham αρχικά του έδωσε χρόνο να σκεφτεί. Να σκεφτεί τι έχει κάνει, ποιος έχει γίνει, τι απέφεραν οι πράξεις του στην οικογένειά του. Γλιστράει γρήγορα πίσω στο μέρος που τον συναντάμε στα flashbacks, όπου δεν έχει κανένα κίνητρο να ζήσει.\nΟπότε πιστεύετε πως είναι έτοιμος να αφήσει πίσω τη θλίψη του και να ξεκινήσει μια νέα οικογένεια; Θα ήθελε κάτι τέτοιο;\nΟ Abraham εκείνη τη στιγμή ερχόταν αντιμέτωπος με τον θάνατο, και επέλεξε να ζήσει.\nCudlitz: Θα δούμε, μπορεί να το ξεπέρασε. Υπήρχε ένα σημείο καμπής γι' αυτόν, στη γέφυρα, όπου παίρνει το RPG και θα μπορούσε κάλλιστα να πυροβολήσει εκείνον τον walker στο κεφάλι και να φύγει από εκεί. Αλλά επίτηδες άφησε κάτω το όπλο του και βασικά είπε "Εσύ κι εγώ, θα το κάνουμε αυτό", που είναι πολύ απερίσκεπτο. Κατά έναν μεταφορικό τρόπο, αυτός εκείνη τη στιγμή ερχόταν αντιμέτωπος με τον θάνατο, και επέλεξε να ζήσει. Επέλεξε να ακούσει τις άλλες φωνές στο κεφάλι του που του έλεγαν "Τι κάνεις; Έχουμε τοίχους. Πιθανόν υπάρχει μέλλον, και με αυτήν τη γυναίκα". Γιατί αυτή είναι η φωνή στο πίσω μέρος του μυαλού του και οι χαζομάρες του δεν περνάνε σε αυτήν. Κανείς δεν του το είχε κάνει αυτό, εδώ και πάρα πολύ καιρό.\nΠοιος θα ήταν ο ιδανικός θάνατος του χαρακτήρα σας;\nCudlitz: Νομίζω όλοι θα επέλεγαν έναν ηρωικό θάνατο. Οπότε, ο ιδανικός για τον Abraham θα ήταν να πετάει τη μπέμπα Judith στον αέρα, σώζοντάς την, ενώ παράλληλα έτρωγε μια δαγκωματιά στην... πλάτη του (γέλια).\nNicotero: Και αυτό που θα γίνει στο graphic novel είναι να πει ο Abraham "Καληνύχτα Rosita" και να πεθάνει στον ύπνο του (γέλια).\nΠόσο παλεύετε να βρείτε τη σωστή ισορροπία μεταξύ συναισθηματικών σκηνών και σκηνών δράσης;\nΠάντα μιλάω για τη σειρά με τρία ευδιάκριτα συστατικά: τους χαρακτήρες, την πλοκή και τα τέρατα.\nNicotero: Δεν είναι πάλη, είναι μέρος της δουλειάς. Είναι ευθύνη δική μου και του showrunner, Scott Gimple, και των σεναριογράφων και όλων, να βρίσκουμε αυτήν την ισορροπία. Πάντα μιλάω για τη σειρά με τρία ευδιάκριτα συστατικά: τους χαρακτήρες, την πλοκή και τα τέρατα. Πολλοί έχουν προσπαθήσει να το κάνουν και δεν τα έχουν καταφέρει γιατί δεν βρίσκουν τη σωστή αναλογία. Μπορεί να έχεις μια φοβερή ταινία με τέρατα, αλλά αν δεν έχεις συναίσθημα, δεν έχει σημασία πόσο καλά είναι τα τέρατα, και το αντίστροφο. Νομίζω ότι αυτό το κάνουμε πάρα πολύ καλά, τα εξισορροπούμε όλα αυτά και ο κόσμος φτάνει να τσαντίζεται! Όταν πέθανε η Beth, ο κόσμος είχε τσαντιστεί! Έτσι είναι η ζωή, γίνεται κάτι απρόσμενο και είναι σοκαριστικό. Αμέσως μετά είχαμε τον θάνατο του Tyresse, που είχε όλα τα συναισθήματα· άρνηση, θυμό, αποδοχή. Επίτηδες αυτά τα δύο επεισόδια παίχτηκαν το ένα μετά το άλλο, γιατί ήταν δύο πολύ συναισθηματικοί θάνατοι που χειριστήκαμε διαφορετικά δραματικά. Και αν δεν υπήρχε αγάπη γι' αυτούς τους χαρακτήρες, κανένας δεν θα είχε δουλέψει. Θα ήταν απλά ένας ακόμη θάνατος.\nΣτο τέλος του 10ου επεισοδίου, αναπτύχθηκε η σχέση της Michonne και του Rick, κάτι που επέδειξε και την προοδευτικότητα της σειράς. Πόσο καιρό βρισκόταν σε ανάπτυξη αυτή η σχέση και θα μπορούμε επιτέλους να περιμένουμε κάτι παρόμοιο για τον Daryl και την Carol;\nΕίναι μεγάλο θέμα να μπαίνεις σε σχέση γιατί σημαίνει πως πιστεύεις ότι υπάρχει μέλλον\nNicotero: Ειλικρινά δεν ξέρω. Θυμάμαι πως υπήρχε στα σκαριά εδώ και λίγο καιρό, αλλά και πάλι, όλα εξυπηρετούν έναν σκοπό στην ιστορία. Είχαμε μια σκηνή που ο Rick κάθεται δίπλα από το κρεβάτι του Carl και του λέει: "Θέλω να σου δείξω έναν καινούργιο κόσμο. Είμαι έτοιμος να ζήσω. Είμαι έτοιμος να υπάρξω. Έχουμε ένα μέλλον". Και μου αρέσει πάρα πολύ που στο επόμενο επεισόδιο τα τείχη της Alexandria έχουν επεκταθεί και ο Rick είναι για πρώτη φορά σε ένα σημείο όπου νιώθει πως μπορεί να μπει σε μια νέα σχέση. Δεν μπορείς να μπεις σε μια σχέση χωρίς να βλέπεις μέλλον, οπότε αυτό είναι ένα σημάδι για το πού βρίσκονται οι χαρακτήρες συναισθηματικά, πλέον πιστεύουν πως θα επιβιώσουν, όλα θα πάνε καλά. Θα υπάρξουν δύσκολες στιγμές βέβαια, όπως υπάρχουν πάντα, αλλά είναι μεγάλο θέμα να μπαίνεις σε σχέση γιατί σημαίνει πως πιστεύεις ότι υπάρχει μέλλον.\nΑν είχατε να επιλέξετε να αναλάβετε κάποιον ρόλο από τη σειρά, ποιος θα ήταν;\nNicotero: Δεν είμαι μεγάλος και μυώδης όπως ο Michael, δεν νομίζω ότι θα μπορούσα να παίξω τον Abraham, οπότε νομίζω θα επέλεγα τον Glenn. Νομίζω είναι πιο κοντά σε μένα, είναι πιο πολύ "ο βράχος" της ομάδας, συναισθηματικά και πνευματικά. Απλά δεν σκαρφαλώνω σε κάδους τόσο συχνά όσο αυτός.\nCudlitz: Η μπέμπα Judith. Είναι η καλύτερη. Κοιμάται και τρώει και δεν έχει ιδέα τι γίνεται! Όντας θαυμαστής της σειράς, μου άρεσαν πάντα ο Glenn και η Carol. Πάντα πίστευα πως είχαν πολύ ωραίες ιστορίες και έχουν περάσει δραματικές αλλαγές, όπως όλοι. Δεν ξέρω, ο καθένας είναι συναρπαστικός με τον δικό του τρόπο. Είναι δύσκολο να διαλέξω. Ίσως κι ο Hershel; Η φωνή της λογικής και της σοφίας.\nNicotero: Αν ήσουν walker στη σειρά και μπορούσες να δαγκώσεις κάποιον, ποιον θα ήταν αυτός;\nCudlitz: Την μπέμπα Judith.\nΗ σειρά δεν έγινε αμέσως επιτυχία, αλλά όλοι στον κόσμο την έβλεπαν λόγω πειρατείας. Θεωρείτε πως η παγκόσμια επιτυχία της σειράς οφείλεται εν μέρει σε αυτό;\nCudlitz: Αποδίδω την επιτυχία της σειράς στο γεγονός πως προβάλλεται, πλέον, μέσα σε 36 ώρες μετά την αρχική μετάδοση, σε ένα μεγάλο μέρος του κόσμου ταυτόχρονα. Πολύ λίγες σειρές το κάνουν αυτό. Ο κόσμος το ζει αυτό μαζί.\nΆσχετα με το πώς το είδαν στην αρχή, τα νούμερα είναι και πάλι πρωτοφανή.\nNicotero: Το να βλέπεις το Walking Dead είναι μια συλλογική εμπειρία. Άνθρωποι, οικογένειες, μαζεύονται όλοι μαζί να δουν τη σειρά. Αυτό γίνεται μόνο λόγω ενός αφοσιωμένου κοινού. Άσχετα με το πώς το είδαν στην αρχή. Τα νούμερα είναι και πάλι πρωτοφανή, στο AMC και στο FOX, σπάμε ρεκόρ κάθε φορά που μεταδίδεται η σειρά. Πόσο συχνά μια σειρά αναδεικνύει την ανάγκη των ανθρώπων να μοιραστούν τις εμπειρίες τους αμέσως μετά; Και μετά πάλι, νομίζω αυτός είναι και ο λόγος που το Walking Dead είναι τόσο δυνατό στα κοινωνικά δίκτυα. Οπότε, αποδίδω την επιτυχία της σειράς πολύ περισσότερο σε αυτό παρά στην αρχική πειράτεία. Ακόμα με εκπλήσσει το γεγονός πως οι άνθρωποι παρακολουθούν τη σειρά συλλογικά.\nΠολύχρονο και γεμάτο περιεχόμενο προβλέπεται το μέλλον του κόσμου του "The Walking Dead"\nΗ νέα προσθήκη του "The Walking Dead" έρχεται με τη μηχανή του από το "Sons of Anarchy"


Black Lotus Καζίνο κριτική\nΤο Black Lotus Casino είναι ένα online καζίνο που χρησιμοποιεί το λογισμικό Saucify , το οποίο ανήκει και λειτουργεί από την Genesys Technology NV . Αδειοδοτείται και ρυθμίζεται από την κυβέρνηση του Κουρασάο.\nΤο Black Lotus Casino είναι ένα καλό μέρος για να παίξετε διάφορα παιχνίδια καζίνο και πολλοί παίκτες σίγουρα θα απολαύσουν την αλλαγή στα γραφικά και την εμπειρία.\nΗ ιστοσελίδα Black Lotus Casino φαίνεται πολύ καθαρή με όλα τα τοποθετημένα στα σωστά σημεία για γρήγορη περιήγηση στα χαρακτηριστικά. Έχει μια καθαρή νέα όψη σε αυτό με τις καρτέλες πλοήγησης στη θέση του για γρήγορη πλοήγηση και στιγμιαία αποτελέσματα.\nΤο Black Lotus Casino λειτουργεί με το λογισμικό Saucify. Αυτά τα υψηλής ευκρίνειας κινούμενα σχέδια είναι στιλιστικά πιο ρεαλιστικά και τρισδιάστατα από τα παλαιότερα, πιο διαδεδομένα στυλ. Τα κινούμενα σχέδια στους κυλίνδρους των κουλοχέρηδων είναι πολύ έξυπνα.\nΣτο Black Lotus Casino μπορείτε να επιλέξετε να παίξετε είτε κατεβάζοντας το λογισμικό είτε παίζοντας απευθείας στο διαδίκτυο. Ενώ ταξιδεύετε, μπορείτε να χρησιμοποιήσετε το iPad, το iPhone ή ένα smartphone για να το παίξετε από εκεί. Διατίθεται στην ελεύθερη λειτουργία αναπαραγωγής καθώς και στη λειτουργία αληθινών χρημάτων.\nΤο Black Lotus Casino προσφέρει πληθώρα παιχνιδιών και όλα έχουν αναπτυχθεί με το ίδιο υψηλό επίπεδο ποιότητας. Επιλέξτε από πάνω από 200 συλλογή συναρπαστικών παιχνιδιών καζίνο! Απολαύστε παιχνίδια σε κατηγορίες όπως τηλεοπτικές αυλακώσεις, κλασικά slots, επιτραπέζια παιχνίδια, βίντεο πόκερ και πολλά άλλα.\nΤο Black Lotus Casino χρησιμοποιεί προηγμένη τεχνολογία κρυπτογράφησης και πρωτόκολλα ασφάλειας για την προστασία των προσωπικών και οικονομικών πληροφοριών των παικτών. Το καζίνο προσφέρει πολλές βολικές επιλογές για καταθέσεις και αναλήψεις. Οι παίκτες μπορούν να χρησιμοποιήσουν όλες τις ευρέως αποδεκτές πιστωτικές και χρεωστικές κάρτες, τα ηλεκτρονικά πορτοφόλια και τις γρήγορες τραπεζικές μεταφορές.\nΗ ομάδα υποστήριξης πελατών Black Lotus Casino είναι στην ευχάριστη θέση να απαντήσει σε οποιεσδήποτε ερωτήσεις ή να σας παράσχει πληροφορίες και βοήθεια 24/7 κάθε μέρα της εβδομάδας. Ένας φιλικός αντιπρόσωπος εξυπηρέτησης πελατών μπορεί να επικοινωνήσει μέσω τηλεφώνου χωρίς χρέωση, Live Chat, μέσω ηλεκτρονικού ταχυδρομείου ή μέσω φαξ.\nΚάντε κλικ στο www.blacklotuscasino.com για να επισκεφθείτε το Black Lotus Casino!\nΚαζίνο Black Lotus rating\n200% μπόνους μέχρι $ 500 ΔΩΡΕΑΝ!\nΤο μέσο ποσοστό πληρωμής των παιχνιδιών Black Lotus Casino είναι 96,90%\nΤο Black Lotus Casino δέχεται ποικίλα νομίσματα, συμπεριλαμβανομένων των δολαρίων ΗΠΑ, του ευρώ και της λίρας Αγγλίας\nΤο Black Lotus Casino υποστηρίζει διάφορες γλώσσες συμπεριλαμβανομένων των αγγλικών\nΤα παιχνίδια που προσφέρονται από το Black Lotus Casino σχεδιάζονται από την κορυφαία πλατφόρμα Saucify\nECOCard, GiroPay, iDeal, Master Card, Neteller, PaysafeCard, Skrill και Visa\nECOCard, GiroPay, iDeal, Neteller, PaysafeCard, Skrill και Visa\nΗΠΑ: 8664036954 (χωρίς χρέωση)\nΑυστραλία: 1800099446 (χωρίς χρέωση)\nΚαναδάς: 18778112603 (χωρίς χρέωση)\nΧονγκ Κονγκ: 800901707 (χωρίς χρέωση)\nΤο Black Lotus Casino είναι ένα εμπορικό σήμα που αντιπροσωπεύεται από το πρόγραμμα Affiliates του Lotus\nΤο Black Lotus Casino δέχεται Αμερικανούς παίκτες από όλα τα κράτη\nΞεκινήστε να παίζετε στο Black Lotus Casino\nOnline Casino Dollar » Online Casino Directory » B » Black Lotus Καζίνο κριτική


«Στόχος μας η παραμονή»… - Πρωινός Λόγος - Η καθημερινή εφημερίδα της Ηπείρου\n«Στόχος μας η παραμονή»…\n• Μια ενδιαφέρουσα συνέντευξη έδωσαν στον «Π.Λ.» και τους Μιχάλη Τσάγκα και Αγγελική Σιώλου, το διοικητικό μέλος του Γιάννενα WFC Δήμητρα Τσίντα και η παίκτρια Χαρά Νεοφύτου. Η Δήμητρα Τσίντα αναλαμβάνει πρώτη φορά σαν διοικητικό στέλεχος αρμοδιότητες μιας ομάδας, παρά το ότι βρίσκεται στα γήπεδα χρόνια παρακολουθώντας ποδόσφαιρο λόγω ενασχόλησης του πατέρα και των αδελφών της με το άθλημα και μας εξηγεί τους λόγους που ασχολήθηκε, ενώ η Λεμεσιανή αμυντικός εκθέτει την εμπειρία της τόσο των προηγούμενων χρόνων στην Ελλάδα όσο και στις Εθνικές ομάδες της Κύπρου.\nΔ. Τσίντα: Έχω να μάθω πολλά και από τις γυναίκες για το ποδόσφαιρο\nΠώς πήρες την απόφαση να ασχοληθείς διοικητικά με μια ποδοσφαιρική ομάδα;\nΑρχικά μου έγινε η πρόταση από τον κ. Παύλου. Δεν μου πήρε χρόνο να το σκεφτώ, αν και ήταν κάτι καινούριο για μένα αλλά και πολύ ενδιαφέρον. Έτσι πήρα άμεσα την απόφαση να πω το «ναι»\nΠώς ήταν η «μετάβαση» από φίλαθλος σε μια «διοικητική» θέση;\nΤο άθλημα μου άρεσε από μικρή! Δεν μου είχε περάσει από το μυαλό να αγωνιστώ ποτέ, παρακολουθούσα κυρίως τον αδερφό μου, και το έβρισκα πάντα ενδιαφέρον, πόσο μάλλον τώρα...\nΤο γεγονός ότι είναι αρκετοί άνδρες στην διοίκηση, πιστεύεις ότι μαθαίνεις περισσότερα;\nΚάθε μέρα μαθαίνω καινούρια πράγματα και σίγουρα οι έμπειροι διοικητικοί της ομάδας προσπαθούν να μου μεταφέρουν. Αυτό, ωστόσο δεν σημαίνει ότι δεν μαθαίνω από τις παίκτριες και όχι μόνο της ομάδας...\nΠρώτα από όλα θέσαμε ως στόχο την παραμονή μας στην κατηγορία και στη συνέχεια να φτιάξουμε ένα ανταγωνιστικό σύνολο.\nΟι προσωπικοί σου στόχοι μέσω του διοικητικού σου πόστου;\nΠροσωπικό μου στοίχημα θα ήταν ναι είμαστε «ένα» παίκτριες και διοίκηση. Κάναμε από την αρχή ότι καλύτερο σαν Δ.Σ. για τις αθλήτριές μας και αυτό θα γίνει και στην πορεία.\nΤι θα ευχόσουν για τη φετινή σεζόν;\nΕύχομαι να δούμε ωραία παιχνίδια, χωρίς τραυματισμούς, και να φέρουμε εις πέρας τους στόχους που έχουμε θέσει...\nΧ. Νεοφύτου: Βελτιώνεται συνεχώς το επίπεδο του γυναικείου ποδοσφαίρου\nΧαρά, μίλησε μας για την πορεία σου έως τώρα στο ποδόσφαιρο...\nΝα πω την αλήθεια άργησα να ξεκινήσω, καθώς στα 12 μου χρόνια ήταν ένας θείος μου σε ακαδημία και ξεκίνησα το ποδόσφαιρο με αγόρια, και στη συνέχεια πήγα στον Απόλλωνα Λεμεσού Ladies το 2008. Έμεινα εκεί έως το 2014, ενώ τη σεζόν 2013-2014 είχα βγει η καλύτερη νεάνιδα και συμμετείχα στην Εθνική νεανίδων και γυναικών. Εν συνεχεία, έφυγα από την Κύπρο και μετακόμισα στην Ελλάδα και την Θεσσαλονίκη, όπου πέρασα για σπουδές, μεταγραφικά στον Άρη, στη συνέχεια στην Δράμα, ενώ πέρυσι αγωνιστικά στην Α.Ε. Λάρισας. Φέτος συνεχίζω εδώ στο «Γιάννενα WFC».\nΝα πραγματοποιήσουμε μια καλή πορεία, χωρίς τραυματισμούς και προσωπικά να κάνω καλές εμφανίσεις.\nΠοιες δυσκολίες συνάντα μια κοπέλα στο συγκεκριμένο άθλημα;\nΤο ότι δεν είναι τόσο αποδεκτό, για κάποιους είναι μια έκπληξη, η προσέγγιση είναι διαφορετική και από τους προπονητές αλλά και στα αποδυτήρια. Φυσικά είναι διαφορετικό και το οικονομικό κομμάτι καθώς το γυναικείο ποδόσφαιρο το βλέπουν πιο ερασιτεχνικά.\nΠου πιστεύεις ότι είναι το «ταβάνι» σου;\nΣτόχος μου είναι να παίξω στο εξωτερικό. Σίγουρα εκεί είναι πιο υψηλό το επίπεδο.\nΠοια η γνώμη σου για το πως αντιμετωπίζουν το ποδόσφαιρο στην χώρα μας γενικά...\nΒελτιώνεται συνεχώς το επίπεδο του γυναικείου ποδοσφαίρου. Πριν πέντε χρόνια υπήρχαν δυο ομάδες που κυριαρχούσαν, (Π.Α.Ο.Κ. και Δράμα), ενώ τα τελευταία 2 χρόνια έχουν μπει κι άλλες ομάδες όπως ο Άρης και τα Τρίκαλα που διεκδικούν πρωτάθλημα. Χρειάζεται όμως πολύ δουλειά και από την Ε.Π.Ο. και να υπάρχουν και άλλοι θεσμοί όπως το κύπελλο Γυναικών.\nΈχεις εγκλιματιστεί στην πόλη και την ομάδα;\nΣτα Γιάννενα, επειδή μου αρέσει πολύ και η ενασχόληση με την φωτογραφία, ήθελα να έρθω εδώ, καθώς είναι ωραία πόλη, έχει φύση που μου αρέσει πολύ, ενώ ο κόσμος είναι πολύ φιλικός. Ήρθα εδώ και με το «καλημέρα» οι συμπαίκτριες μου και η διοίκηση με υποδέχθηκαν και με προσέγγισαν πολύ φιλικά.\nΠοια είναι η παίκτρια-ίνδαλμα σου;\nΜου αρέσει η Μάρτα και ας μην παίζουμε στην ίδια θέση. Σαν πρότυπο έχω μια πρώην συμπαίκτρια μου την Φλωρεντία Ολαρ, γιατί έπαιζε αριστερό μπακ, έχει όλα τα στοιχεία της καλή παίκτριας και με καθοδηγούσε.\nΑγωνίζομαι σαν αριστερό μπακ, αριστερό χαφ και αμυντικό χαφ\nΤέλος τι θα ευχόσουν...\nΝα έχουμε μια γεμάτη και καλή χρονιά, να πραγματοποιήσουμε τους στόχους μας και να μην έχουμε τραυματισμούς...


ΑΥΤΟΝΟΜΗ ΔΗΜΟΚΡΑΤΙΚΗ ΣΥΣΠΕΙΡΩΣΗ ΕΡΓΑΖΟΜΕΝΩΝ ΣΤΗΝ ΑΤΕ 29/11/2012 ΠΟΙΚΙΛΑ | Greek Unions\nΑΥΤΟΝΟΜΗ ΔΗΜΟΚΡΑΤΙΚΗ ΣΥΣΠΕΙΡΩΣΗ ΕΡΓΑΖΟΜΕΝΩΝ ΣΤΗΝ ΑΤΕ 29/11/2012 ΠΟΙΚΙΛΑ\nΓια τη χθεσινή συνάντηση του Συλλόγου με τη Διοίκηση της Πειραιώς\nΤο προεδρείο του συλλόγου συναντήθηκε χθες το μεσημέρι, 70 μέρες από την προηγούμενη (20/9/2012) συνάντησή μας, με τους εκπροσώπους διοίκησης της τράπεζας για τα θέματα ανθρώπινου δυναμικού κα Κασσελάκη, κ. Γεωργίου, κ. Τσουκάτο και κ. Παυλάτο. Στη συνάντηση τέθηκαν θέματα που απασχολούν το προσωπικό και απαντήθηκαν από τα στελέχη της τράπεζας. Πιο κάτω περιοριζόμαστε στις απαντήσεις της διοίκησης και σε μια σύντομη κατ’ ανάγκη εκτίμηση, λόγω του περιορισμένου χρόνου. Θα επανέλθουμε όμως σύντομα με αναλυτική εκτίμηση για τη συνάντηση αυτή. Πιο αναλυτικά:\n1. Ωράριο: Η συστηματική παραβίαση του ωραρίου τις καθημερινές αντιμετωπίστηκε ως κάτι που συμβαίνει περιστασιακά. Τις αιχμές για την μη τήρηση των κανόνων από πλευράς των εργαζομένων («κάποιοι που τους ψάχνουμε και δεν είναι στη δουλειά τους»!) και το καλωσόρισμα στο χώρο της πραγματικής εργασίας, όπου δουλεύουμε όσο υπάρχει ανάγκη, ακολούθησε η διαβεβαίωση ότι κανένας δεν αναγκάζεται να παραμείνει στο χώρο δουλειάς πέραν του συμφωνημένου από την κλαδική σύμβαση ωραρίου. Για την εργασία το Σάββατο κάποιων συναδέλφων σε Κεντρικές Διευθύνσεις, δόθηκε η απάντηση ότι οι ίδιοι οι υπάλληλοι το επιδιώκουν, με κίνητρο την αποζημίωση που τους δίνεται. Όσο για το νέο ωράριο των φυλάκων (8ωρη εργασία) ειπώθηκε ότι «αυτοί είναι φύλακες» διαχωρίζοντάς τους από τους υπόλοιπους τραπεζοϋπαλλήλους.\n2. Δάνεια ΟΣΥΑΤΕ: Δίνεται η δυνατότητα μεταφοράς των στεγαστικών δανείων του ΟΣΥΑΤΕ στο πρόγραμμα των στεγαστικών για τους υπαλλήλους της τράπεζας. Παράλληλα, υπάρχει πρόγραμμα στεγαστικών με το επιτόκιο της κλαδικής σύμβασης (3%), τα οποία εγκρίνονται μία φορά κάθε χρόνο, βάσει του ποσού που διαθέτει η τράπεζα και των αιτημάτων των υπαλλήλων.\n3. Προσληφθέντες με το νόμο 1648: Δεν πρόκειται να υπογραφεί νέα σύμβαση για όσους είχαν προσληφθεί στην ΑΤΕ μέσω του νόμου 1648. Το μόνο που εξετάζεται είναι ένα ειδικό πρόγραμμα φροντίδας για όσους συναδέλφους κρίνει η τράπεζα αναγκαίο, τους πραγματικά (άραγε, ποιος θα το κρίνει;) ανάπηρους.\n4. Συμβάσεις δανεισμού των εργαζομένων στην εκκαθάριση: Την περασμένη Δευτέρα υπεγράφη η σύμβαση μεταξύ του εκκαθαριστή και της τράπεζας Πειραιώς. Μέσα στις επόμενες ημέρες, θα αποσταλούν στους συναδέλφους που εργάζονται για την εκκαθάριση, οι συμβάσεις εργασιακού δανεισμού τους.\n5. Σωρευτικό μητρότητας: Δίνεται με κριτήριο τις υπηρεσιακές ανάγκες. Στην επισήμανση ότι στην Αγροτική Τράπεζα δινόταν σε όλες τις μητέρες που το ζητούσαν, απαντήθηκε ότι θα εξεταστεί η πιθανότητα αυτή.\n6. Επιστημονικό επίδομα: Η κατάθεση του τίτλου σπουδών, συνοδεύεται από την ανάλογη αύξηση που δεν συμψηφίζεται με την οικειοθελή παροχή. Συμψηφισμός γίνεται μόνο στις περιπτώσεις που οι συνάδελφοι είχαν το πτυχίο πριν να προσληφθούν στην ΑΤΕ και περίμεναν να συμπληρώσουν οκταετία για την αναγνώρισή του.\n7. Επιδόματα υπεύθυνων θέσεων: Οι εξήντα δύο (62) υπάλληλοι που ανέλαβαν υπεύθυνα καθήκοντα τον περασμένο Ιούνιο ή Ιούλιο απλώς, κατά τον κ. Γεωργίου, ατύχησαν! Μέχρι να ολοκληρωθεί η διαδικασία των νέων αξιολογήσεων και τοποθετήσεων σε υπεύθυνες θέσεις, δε θα πάρει κανείς επιπλέον χρήματα. Όσον αφορά το ύψος των αμοιβών όσων καταλαμβάνουν υπεύθυνες θέσεις, δεν υπάρχει ένας μόνο κανόνας για όλους. Εκτιμάται από το scoring(!) του υπαλλήλου και τη «δυναμική» της θέσης του.\n8. Κάλυψη δαπανών ξένων γλωσσών: Δεν είναι ίδια για όλους τους συναδέλφους. Η τράπεζα θα κρίνει σε ποιόν θα δώσει ποιο ποσό.\n9. Απεργία: Σε υπερβάλλοντα ζήλο και έλλειψη εμπειρίας αποδόθηκε η κίνηση των περιφερειακών να ζητήσουν από την προηγουμένη της απεργίας κατάσταση με τα ονόματα των απεργών. Οι εκπρόσωποι της τράπεζας δήλωσαν ότι υπερασπίζονται το δικαίωμα στο συνδικαλίζεσθαι.\n10. Προσέλκυση καταθέσεων: Για άλλη μια φορά αποδόθηκε σε απειρία και υπερβάλλοντα ζήλο, η απαίτηση περιφερειακού της βόρειας Ελλάδας να έχει φέρει ο κάθε υπάλληλος μέσα σε τακτό χρονικό διάστημα καταθέσεις ύψους 20.000 ευρώ και δόθηκε η διαβεβαίωση ότι ο στόχος για προσέλκυση καταθέσεων αφορά γενικά όλα τα καταστήματα και όχι κάθε υπάλληλο μεμονωμένα.\n11. Κατασκηνώσεις: Οι κατασκηνώσεις της ΑΤΕ ανήκουν πλέον στην τράπεζα Πειραιώς, η οποία σκέφτεται να τις αξιοποιήσει όχι μόνο τους καλοκαιρινούς μήνες, αλλά και τον υπόλοιπο χρόνο, δημιουργώντας εκεί ένα κέντρο περιβαλλοντικής εκπαίδευσης.\n12. Οργανισμός / κανονισμός εργασίας: Για τους εργαζόμενους της ΑΤΕ, η πρόσληψη στην Πειραιώς σημαίνει και υπαγωγή τους στον Οργανισμό της. Ο Οργανισμός αυτός δημιουργήθηκε το 1976 και η διοίκηση τον έχει καταστήσει ανενεργό. Η αναφορά από το σύλλογο αυτού του θέματος, προκάλεσε ειρωνικά σχόλια που συνοδεύτηκαν από την εκτίμηση ότι από τον Μάιο του 2013 που λήγουν οι κλαδικές συμβάσεις, δε θα υπάρχουν πλέον δικαιώματα των τραπεζοϋπαλλήλων.\nΌπως είχαμε επισημάνει και μετά την προηγούμενη συνάντηση με τη διοίκηση, το νέο εργασιακό μας περιβάλλον είναι πολύ χειρότερο από το προηγούμενο με κύριο χαρακτηριστικό του τη σωρεία περικοπών δικαιωμάτων και αμοιβών. Οι παροχές προς το προσωπικό δίδονται χωρίς σαφή κριτήρια, κατά την «επιφοίτηση» της τράπεζας. Είναι η άλλη όψη του ρουσφετιού που συνδέεται με μεταμφιεσμένες εκβιαστικές πρακτικές πχ. scoring. Όλα (θέλουν να) κινούνται βάσει του διευθυντικού δικαιώματος, που δεν συμβαδίζει με διαφανείς διαδικασίες, αξιοκρατία και δεν έχει δικλείδες ασφαλείας για τον εργαζόμενο.\nΗ διοίκηση, όπως όλοι οι τραπεζίτες, ονειρεύεται την εργασιακή ζούγκλα και περιμένουν τη λήξη των συμβάσεων εργασίας, που τους δώρισε το μνημόνιο, για να την επιβάλλουν. Ο κανονισμός εργασίας είναι εμπόδιο και ελπίζουν και σε τυπική κατάργησή του. Ο Σύλλογος πρέπει να αναγάγει σε πρώτο στόχο την ύπαρξη και ουσιαστική εφαρμογή του κανονισμού εργασίας. Και εδώ οι δυνατότητες μας είναι μεγάλες. Όμως θα επανέλθουμε σύντομα για το θέμα αυτό όπως και για να αντικρούσουμε τις περισσότερες από τις πιο πάνω απαντήσεις της διοίκησης.\n29 Νοεμβρίου, 2012 στις 11:39 μμ\n« ΣΥΛΛΟΓΟΣ ΕΡΓΑΖΟΜΕΝΩΝ ΣΤΗΝ ΕΘΝΟDATA – ΣΥΜΜΕΤΟΧΗ ΤΗΣ ΓΕΝΙΚΗΣ ΓΡΑΜΜΑΤΕΩΣ ΤΟΥ ΣΩΜΑΤΕΙΟΥ ΜΑΣ ΣΕ ΕΥΡΩΠΑΙΚΟ ΣΥΝΕΔΡΙΟ\nΦόρος για τον ΕΟΠΠΥ! »


Πέρα από πρόσωπα, ανάγκη πολιτικής (25-11-09)\nΤου Άρη Σπηλιωτόπουλου\nΒουλευτή Ν.Δ. Το κείμενο αποτελεί ομιλία στην δημόσια εκδήλωση με θέμα " Πέρα από πρόσωπα, ανάγκη πολιτικής" στο πλαίσιο του κύκλου "οι προκλήσεις της πολιτικής σε καιρό κρίσης"\nΝα συγχαρώ κατ’ αρχήν την πρωτοβουλία του ΚΠΕΕ για την διενέργεια αυτής της συζήτησης με ένα τόσο καίριο θέμα ιδίως σε αυτή την περίοδο. Μια περίοδο όπου στην πολιτική και στα Μέσα Μαζικής Ενημέρωσης κυριαρχούν τα πρόσωπα και όχι αυτά που τα πρόσωπα λένε. Δεν μας ενδιαφέρει, δηλαδή, τι λέει κάποιος, αλλά ποιος είναι αυτός που τα λέει. Και αυτόματα, τα όσα λέει,\nχαρακτηρίζονται καλά ή «κακά», σωστά ή «λάθος», ανάλογα με την φόρτιση που φέρει ο πομπός του μηνύματος. Άρα το ίδιο το μήνυμα, μπαίνει αυτόματα σε δεύτερη μοίρα. Όμως, αυτό είναι και το κύριο λάθος που συμβαίνει συχνά στην πολιτική ζωή της χώρας μας. Αναζητούμε την δυναμική των προσώπων και όχι των προτάσεων. Και για να σας δώσω ένα γλαφυρό παράδειγμα, σας θυμίζω ότι κάθε φορά που ένας Πρωθυπουργός αποφασίσει ανασχηματισμό, όλη η παραφιλολογία γυρίζει γύρω από τα πρόσωπα. Μας ενδιαφέρει περισσότερο ποιος θα πάει σε ποιο Υπουργείο και όχι τι πολιτική θα ακολουθήσει στο Υπουργείο που θα πάει.\nΖούμε μια από τις δυσκολότερες περιόδους της μεταπολίτευσης, λόγω της παγκόσμιας οικονομικής κρίσης αλλά και των χρόνιων δομικών προβλημάτων\nπου αντιμετωπίζει η ελληνική οικονομία. Η δημόσια διοίκηση βρίσκεται σε τέλμα και οι νοοτροπίες του παρελθόντος καθιστούν τις όποιες μεταρρυθμίσεις ακόμα δυσκολότερες. Παράλληλα, η διαχειριστική λογική που συχνά ακολουθούν οι Κυβερνήσεις δεν μπορεί να δώσει λύσεις ρεαλιστικές και εφαρμόσιμες. Άρα το βασικό ζητούμενο κατά την άποψή μου, είναι να ξεκαθαρίσουμε αν οι πολιτικοί σχηματισμοί που μας εκπροσωπούν και κυριαρχούν στο πολιτικό σκηνικό, μπορούν με τις υπάρχουσες δομές και τρόπους λειτουργίας τους να παράξουν πολιτικές που οδηγούν την κοινωνία πιο μπροστά.\nΑς δούμε τι κατηγορίες κομμάτων έχουμε. Υπάρχουν κατά τη δική μου εκτίμηση δύο κατηγορίες κομμάτων:\n-Είναι η κατηγορία εκείνη των κομμάτων που λέγονται «κόμματα περιορισμένης χρήσης», κόμματα προσωποπαγή και μονοθεματικά, που δημιουργήθηκαν κάτω από συγκεκριμένες συγκυρίες και τα κίνητρά τους ήταν ιδιοτελή. Κόμματα που, εξυπηρέτησαν προσωπικά κίνητρα ή τις προσωπικές στρατηγικές της στιγμής και των αρχηγικών τους φορέων.\n-Η άλλη κατηγορία κομμάτων, είναι αυτά που ονομάζονται «κόμματα–θεσμοί». Πρόκειται για εκείνα τα κόμματα, τα οποία έχουν ιστορία, έχουν σαφή ιδεολογία, συνέχεια και συνέπεια πολιτικής.\nΗ ΝΔ και το ΠΑΣΟΚ, ως κόμματα εξουσίας, έχουν κάποια συγκεκριμένα χαρακτηριστικά γνωρίσματα:\n-έχουν μια κυρίαρχη ιδεολογία\n-έχουν μια ιστορική διαδρομή και προσφορά στην χώρα\n-κρίνονται από την συνέπεια λόγων και έργων\n-συναποτελούνται από μια σειρά από αυτόνομες πολιτικές προσωπικότητες που κάθε μια από αυτές δημιουργεί το πολυσυλλεκτικό στίγμα του κόμματος\n-το βασικότερο, όμως, είναι ότι ακόμα και αν κάποια πρόσωπα κυριαρχούν, είναι το πολιτικό πλαίσιο και οι προτάσεις που ενώνουν τα πρόσωπα.\n-και είναι οι προτάσεις που ενώνουν γιατί τα «κόμματα θεσμοί» για να έχουν προοπτική εξουσίας, θα πρέπει να μπορούν να αγκαλιάζουν το μεγαλύτερο μέρος της κοινωνίας κάτω από τις πολιτικές που προτείνουν. Αλλιώς χάνουν το βασικότερο χαρακτηριστικό τους που είναι η πολυσυλλεκτικότητα, το εύρος της δυναμικής τους στην κοινωνία. Και έτσι μετατρέπονται σε κόμματα ιδεολογικής καθαρότητας χωρίς όμως, δυνατότητα ουσιαστικής παρέμβασης.\nΈνα δεύτερο στοιχείο που αφορά στις πολιτικές και στον ρόλο των προσώπων είναι ότι τα κόμματα που έχουν ιστορική συνέχεια, συνέπεια και διάρκεια, είναι αυτά τα κόμματα τα οποία στηρίζονται σε αρχές και όχι στα πρόσωπα.\nΤέτοιες βασικές αρχές, είναι:\n--Ένα «κόμμα – θεσμός», πρέπει να είναι δημοκρατικά οργανωμένο και αποκεντρωμένο.\n--Πρέπει να είναι κόμματα ανοικτά και ανεκτικά στις τάσεις και στις κυρίαρχες απόψεις.\n-- Πρέπει να είναι ανοικτά στην κοινωνία.\n--Πρέπει να είναι απαλλαγμένα από τις πελατειακές σχέσεις και από σχέσεις εξάρτησης.\n--Πρέπει να είναι απαλλαγμένα από γραφειοκρατικές διαδικασίες, και αποτελεσματικά στις δράσεις που αναλαμβάνουν.\n-- Πρέπει να πρυτανεύει το κριτήριο της αξιοσύνης και της αλληλεγγύης\n--Τέλος, τα «κόμματα θεσμοί» είναι εκείνα τα οποία είναι αφοσιωμένα στην παραγωγή πολιτικής.\nΑναφέρομαι σε κόμματα τα οποία εκπαιδεύονται και ωριμάζουν, μαθαίνουν να συζητούν πολιτικά, μαθαίνουν να παράγουν ιδέες και απόψεις και επιχειρούν να ανταποκριθούν στα σύγχρονα κοινωνικά προβλήματα και ρεύματα. Αντιλαμβανόμαστε, λοιπόν, ότι και τα δύο μεγάλα κόμματα στην Ελλάδα, τόσο το ΠΑ.ΣΟ.Κ. όσο και η Νέα Δημοκρατία, μπορεί να ξεκίνησαν ως ηγετικά κόμματα, ως αρχηγικά κόμματα, κόμματα στα οποία η προσωπικότητα του ιδρυτή τους επισκίαζε τα πάντα, όμως από τότε που δημιουργήθηκαν έως και σήμερα έχουν κάνει βήματα μπροστά. Μπορεί να μην έχουν φτάσει στο ιδανικό, αλλά έχουν κάνει βήματα μπροστά. Και αυτό συμβαίνει γιατί βρισκόμαστε σε μία εποχή όπου η κοινωνία αναζητά ευρύτερες πολιτικές διεργασίες, ψάχνει να βρει καινούργιες συναινέσεις, καινούργιες συμφωνίες, μακριά από τη στενή κομματική αντίληψη. Βλέπουμε ότι η κοινωνία έχει ήδη προχωρήσει πιο μπροστά από τα κόμματα και αναζητά έναν διαφορετικό ρόλο για τα πολιτικά πρόσωπα. Ιδιαίτερα, μάλιστα, αναζητά από τους πολιτικούς το κριτήριο της ατομικής ευθύνης. Και μάλιστα θα πρέπει να είμαστε ακόμα πιο ειλικρινείς. Πρέπει να παραδεχθούμε ευθέως ότι πρέπει να επαναπροσδιορίσουμε το ρόλο του πολιτικού, του βουλευτή. Κατά πόσο ο βουλευτής σήμερα, για παράδειγμα, θα πρέπει να περιορίζεται σε απλό χειροκροτητή της όποιας πλειοψηφίας ή να στοιχίζεται στην όποια αντιπολιτευτική μειοψηφία. Κατά πόσο ο βουλευτής σήμερα θα πρέπει να λειτουργεί και να δρα σύμφωνα με τη συνείδησή του και να παρέχει κατά περίπτωση κριτική στήριξη, ή να μην παρέχει στήριξη, χωρίς αυτόματα να σημαίνει ότι αμφισβητεί την Κυβέρνηση, ή ότι η στάση του αυτή υποκρύπτει δόλο ή οτιδήποτε άλλο.\nΕπιτρέψτε μου να θεωρώ, ότι διανύουμε μια περίοδο όπου η κοινωνία αξιώνει την επιστροφή στην πολιτική. Και όταν μιλώ για επιστροφή στην πολιτική, δεν εννοώ τίποτα περισσότερο από την διαδικασία που μόλις προηγούμενα περιέγραψα. Την εν γένει συμμετοχική διαδικασία. Γιατί η πολιτική έχει ως βασικό κριτήριο τη συμμετοχή και την προσφορά. Σήμερα το στοίχημα της πολιτικής, αν θέλει να βρεθεί ξανά κοντά στην κοινωνία είναι να αναζητήσουμε την μετεξέλιξη των μεγάλων κομμάτων, μέσα από ένα ποιοτικό άλμα, ένα άλμα προς τα εμπρός. Αυτό σημαίνει ότι πρέπει κάποια στιγμή να αφήσουμε τα στερεότυπα του παρελθόντος και να είμαστε πιο τολμηροί. Και όταν λέω πιο τολμηροί εννοώ ότι πρέπει να βγούμε και να πούμε ευθαρσώς ότι σήμερα όλοι οι πολίτες αντιμετωπίζουν τα ίδια προβλήματα. Σήμερα οι πολίτες είναι απαλλαγμένοι από τις ιδεολογικές και πολιτικές περιχαρακώσεις του χθες. Δεν προσδιορίζονται με τους όρους του παρελθόντος. Και γι’ αυτό ζητούν από τους πολιτικούς, από τα πρόσωπα να μιλούν πολιτικά. Να ανταλλάσσουν απόψεις και να χαράσσουν από κοινού στρατηγικές για την αντιμετώπιση αυτών των προβλημάτων βάζοντας πάνω από όλα το δημόσιο συμφέρον. Αυτό, όμως, για να γίνει, σημαίνει ότι τα κόμματα θα πρέπει να βάλουν το δάκτυλο επί τον τύπο των ήλων και να δουν πώς μπορούν θα προχωρήσουν σε μια πλατιά και αμφίδρομη επικοινωνία με την κοινωνία. Να δημιουργήσουν νέες δομές και νέα οργανογράμματα, τα οποία να ανταποκρίνονται στο σύγχρονο κοινωνικό γίγνεσθαι. Οργανογράμματα και δομές, οι οποίες δεν θα έχουν δημιουργηθεί για να βολέψουν κάποιο πρόσωπο, αλλά για να καλύψουν κάποια σύγχρονη κοινωνική ανάγκη. Γιατί πολλές φορές στο παρελθόν έχουμε δει να δημιουργούνται θέσεις για να βολευτεί κάποιο πρόσωπο και όχι ασφαλώς το ανάποδο.\nΓια να μπορέσουμε να επιστρέψουμε στην πολιτική ουσία και να ξεπεράσουμε τα πρόσωπα, θα πρέπει να δοθεί έμφαση στην ποιότητα. Δηλαδή να δώσουμε νέα μορφή στην άσκηση της εξουσίας. Μια μορφή που θα εγγυάται την ποιοτική αναβάθμιση, αλλά και μεγαλύτερη εμβέλεια στο κοινωνικό γίγνεσθαι. Θα πρέπει να δώσουμε έμφαση στην συμμετοχή. Να δημιουργήσουμε δομές, όπως έχω προτείνει για παράδειγμα τα τοπικά δημοψηφίσματα, που να επιτρέπουν την συμμετοχή των πολιτών στις πολιτικές πρωτοβουλίες. Θα πρέπει να δώσουμε έμφαση στην προσέλκυση νέων ανθρώπων κοντά στην πολιτική. Και αυτό περνάει μόνο μέσα από την παραγωγή νέων ιδεών, νέων προτάσεων και αντιλήψεων. Περνάει μέσα από διαδικασίες που μπορούν να πείσουν και να εμπνεύσουν τους πολίτες, μέσα από την συνάντηση με εθελοντικά και κοινωνικά κινήματα, μέσα από την συνάντηση με σύγχρονες κοινωνικές τάσεις. Γιατί μόνο μαζί με τους νέους μπορούμε να φέρουμε πνοή και ζωντάνια και, κυρίως, να δώσουμε προοπτική. Γιατί την προοπτική και το μέλλον μόνο οι νέες γενιές μπορούν να το διαμορφώσουν. Και προοπτική έχεις όταν διατυπώνεις προτάσεις πολυσυλλεκτικές, όταν αναλαμβάνεις πρωτοβουλίες, όταν εμπνέεις τους πολίτες και κυρίως όταν ξαναφέρνεις τους νέους κοντά στην πολιτική. Όταν μπορείς να διασφαλίσεις την ενότητα, τη συνέχεια, και τη διεύρυνση σε πολιτικές προτάσεις. Γιατί βλέπουμε συχνά τα κόμματα να λειτουργούν αντίστροφα. Αντί να διαμορφώνουν την πολιτική ατζέντα και να λειτουργούν υπέρ της κοινωνίας και του δημοσίου συμφέροντος, προσαρμόζονται ρητορικά στις τάσεις της εποχής έτσι όπως αυτές εκφράζονται από τις έρευνες κοινής γνώμης. Έτσι το πολιτικό σύστημα\nμαθαίνει να λειτουργεί έξω από την κοινωνία και τις ανάγκες της υποβαθμίζοντας την παραγωγή πολιτικών προτάσεων και την\nπαραγωγή έργου. Και αυτό με την σειρά του ευνοεί τον λαϊκισμό και τελικά τη συσσώρευση των προβλημάτων και όχι την επίλυσή τους. Γιατί τελικά όλα αντιμετωπίζονται με ρητορικές εκφράσεις εντυπωσιασμού στο πλαίσιο του κομματικού ανταγωνισμού αφήνοντας το πραγματικό άνοιγμα στην κοινωνία και στα κοινωνικά κινήματα στην άκρη.


Απαιτείται καλή φυσική κατάσταση και κατάλληλος για την εποχή και το υψόμετρο ρουχισμός. Ώρες πορείας: 4 και βαθμός δυσκολίας: Α+\nO Ελληνικός Ορειβατικός Σύλλογος Mολάων και Νοτιοανατολικής Λακωνίας (ΕΟΣ ΜΝΑ.Λ), όπως αναφέρει σε ανακοίνωσή του, πραγματοποιεί την Κυριακή 1/5 πεζοπορική εξόρμηση στους Καταρράκτες Λεπίδας στον Πάρνωνα. Το φαράγγι της Λεπίδας µε τους επιβλητικούς καταρράκτες του είναι ένα από τα ομορφότερα δημιουργήματα της φύσης. Κρυμμένοι μέσα σε βαθιά χαράδρα, μεγαλοπρεπείς και επιβλητικοί, κυρίαρχοι σε όλη την περιοχή, ορθώνονται µε το τεράστιο ύψος τους που φτάνει από 45 έως 70 μέτρα. Οι πηγές των καταρρακτών ξεκινάνε από το οροπέδιο Ξηροκάμπι, ανάμεσα στο χωριό Άγιος Ιωάννης και στην Ιερά Μονή Μαλεβής. Πεζοπορώντας θα προσεγγίσουμε και του δυο καταρράκτες διασχίζονταν το φαράγγι αλλά και ακλουθώντας το μονοπάτι που παλαιοτέρα ένωνε τα χωριά Άγιο Ιωάννης και Πλάτανος. Η θέα προς το φαράγγι και την γύρο περιοχή μοναδική. Η περιοχή μυρίζει ρίγανη και φασκόμηλο ενώ τα πλατάνια πάνω στις πέτρες συνθέτουν ένα μοναδικό γραφικό τοπίο.\nΟνομάζονται Λεπίδα επειδή οι δυο κάθετοι καταρράκτες είναι στενοί και τα νερά τους λαμποκοπούν στον ήλιο σαν λάμα, σαν λεπίδα.\nΠροσοχή! Τηρήστε τις αποστάσεις ασφαλείας τόσο στο σημείο συνάντησης και τον τερματισμό όσο και κατά τη διάρκεια της πεζοπορίας, προκειμένου να αποφύγουμε τον συνωστισμό\nΣυνάντηση: Αφοί Παναγιωτόπουλοι (παλιό) στους Μολάους στις 08:00 πμ\nΏρες πορείας: 4, Βαθμός Δυσκολίας: Α+ , YΔ 300μ\n«Σε κάθε βόλτα στη φύση κάποιος μπορεί να κερδίσει περισσότερα απ’ όσα ψάχνει.\nΕκείνη, ακόμη κι αν όλα χαθούν θα συνεχίσει να υπάρχει, έστω κι αν την αναγκάσουμε ν’ αλλάξει μορφή»


https://selfservice.gr Κυνηγώντας το μέλλον – selfservice.gr | Σελφ σέρβις\nΚυνηγώντας το μέλλον\nΠιο κοντά στο μέλλον φέρνει η κρίση τα σούπερ μάρκετ, επιταχύνοντας τη μετεξέλιξη του οργανωμένου λιανεμπορίου σε όλα τα επίπεδα. Οι στρατηγικές επενδύσεων, οι δομές των καταστημάτων, τα ράφια με τους κωδικούς προϊόντων, οι πολιτικές μάρκετινγκ, η τεχνολογία..., όλα αλλάζουν.\nΦυσικά, με απίστευτη ταχύτητα μετεξελίσσεται και ο ίδιος ο καταναλωτής, όχι διότι το επιθυμεί, αλλά γιατί τον υποχρεώνουν οι συνθήκες της οικονομίας και η μείωση της εισοδηματικής του δύναμης.\nΗ κρίση προκαλεί ένα γρήγορο ξεκαθάρισμα της αγοράς. Ξεχωρίζει την ήρα από το στάρι, συγκεντρώνει ταχύτερα τα δίκτυα, θέτει εκτός αγοράς τους αδύναμους, ενώ ωθεί τους ισχυρούς σε αλλαγή στρατηγικών, προκαλώντας σημαντικές ανατροπές στα πλάνα τους. Η σπουδαιότερη, ίσως, αλλαγή, στην οποία ωθεί η κρίση, είναι η στροφή του λιανεμπορίου προς τα μοντέλα μικρότερων καταστημάτων, πολλά από τα οποία θυμίζουν τα γνωστά, παραδοσιακά μπακάλικα.\nΗ αγορά του κλάδου σχεδιάζει το μέλλον της διαφορετικά απ’ ότι το οραματιζόταν στην αφετηρία της σαράντα χρόνια πριν. Απ’ τις αρχές της δεκαετίας του ‘70 άρχισε η ανάπτυξη των σελφ σέρβις καταστημάτων έκτασης 200-400τμ, που το μέγεθός τους και μόνο εντυπωσίαζε. Ήταν η εποχή που η λιανική άρχιζε να οργανώνεται, χωρίς τη βοήθεια της τεχνολογίας και των δομών του σύγχρονου μάνατζμεντ, αλλά βάσει αποφάσεων στηριγμένων στο «ένστικτο», στην επιχειρηματική «διαίσθηση».\nΜετά είκοσι έτη τα δίκτυα των αλυσίδων είχαν πολλαπλασιάσει τον αριθμό των καταστημάτων τους και τα καταστήματα τους την έκταση των χώρων πωλήσεων που διέθεταν. Τη δεκαετία του ΄90 τα πρώτα υπέρ μάρκετ υποδέχθηκαν τον Έλληνα καταναλωτή με αμέτρητους κωδικούς προϊόντων και εντυπωσιακά στησίματα. Ωστόσο, μετά το 2000, τα καταστήματα άρχισαν και πάλι να μικραίνουν, καταλαμβάνοντας χώρους που δεν ξεπερνούσαν τα 2.000τμ.\nΟ καταναλωτής, περισσότερο ώριμος πλέον, εκτιμούσε τα πλεονεκτήματα της εξυπηρέτησης των μικρότερων καταστημάτων, που βρίσκονται εγγύτερα στο νοικοκυριό του, αλλά και οι ίδιες οι αλυσίδες, κυνηγώντας τον τζίρο όλο και βαθύτερα στον αστικό χώρο, στράφηκαν βαθμηδόν σε όλο και μικρότερα σημεία πώλησης, των 800τμ, των 400τμ ή ακόμα και μικρότερης έκτασης.\nΤο στοίχημα που βάζουν τώρα οι επιχειρήσεις του κλάδου είναι να καταστήσουν τα μικρά καταστήματα κερδοφόρα. Πλέον το οργανωμένο μπακάλικο –διότι στην ουσία περί αυτού πρόκειται: επιστροφή στα μεγέθη του ΄70– καλείται να σηκώσει ένα σημαντικό μέρος της ανάπτυξης των ισχυρών του κλάδου, με πρόνοια, όμως, για την αποφυγή του «κανιβαλισμού» των πωλήσεων εις βάρος των κλασικών μεγάλων «αδελφών» καταστημάτων στα δίκτυα των αλυσίδων.\nΜια ακόμη προσαρμογή στα δεδομένα της κρίσης αφορά τον περιορισμό του αριθμού των προσφερόμενων κωδικών. Η σύνθεση της ποικιλίας αλλάζει για μια ακόμη φορά. Πριν μερικές δεκαετίες ξεκίνησε σταδιακά ο εμπλουτισμός της συλλογής των ραφιών. Πριν μερικά χρόνια είχε χαθεί το μέτρο στην υπερ-προσφορά προϊοντικών επιλογών στον καταναλωτή.\nΟι αλυσίδες ανταγωνίζονταν στο ποια θα είχε το πλουσιότερο εκθετήριο κωδικών, έτσι ώστε τα ράφια τους δύσκολα χωρούσαν πια δεύτερο «πρόσωπο» ανά κωδικό. Το κόστος της διαχείρισής τους αυξήθηκε, όπως επίσης ο κίνδυνος του out of stock στα ταχυκίνητα προϊόντα. Ο κύκλος αυτός πλέον κλείνει. Η αγορά επιστρέφει στα ήθη του απέριττου, ωθούμενη σε αυτά από τη βίαια αλλαγμένη συμπεριφορά του, φειδωλού πλέον στις αγορές του, καταναλωτή.\nΣτο εξής οι κυρίαρχοι του ραφιού θα είναι οι leader κωδικοί ανά κατηγορία και οι φθηνοί ακόλουθοί τους. Λίγα από τα μέσης τιμής προϊόντα θα διασωθούν. Σε λίγες κατηγορίες προϊόντων δεν θα επιχειρηθούν αλλαγές στην ποικιλία –λχ στα μπισκότα, τα σνακ και την κάβα το «δικαίωμα» του καταναλωτή σε έναν πλούτο επιλογών δεν είναι δυνατόν να αγνοηθεί, άρα η εκλογίκευση της ποικιλίας θα γίνει περιορισμένα.\nΜοιραία οι κυρίαρχοι στο παιχνίδι του τζίρου θα είναι δύο: Τα διαφημιζόμενα brands και τα προϊόντα ιδιωτικής ετικέτας. Ίσως δυσαρεστηθούν κάποιοι πελάτες, ίσως αποκλειστούν από το ράφι αρκετοί προμηθευτές. Το δεύτερο, ίσως, εγκυμονεί περισσότερους κινδύνους για τις αλυσίδες αφού, αν δεν γίνουν σωστοί χειρισμοί, πιθανώς θα εξαρτώνται από λίγους και ισχυρούς προμηθευτές.\nΕναλλακτικά, ωστόσο, μπορεί γίνει επιλογή προμηθευτών ανά τύπο καταστήματος, ώστε να παραμείνουν όλοι στην αγορά. Πρόκειται, ίσως, για μια πιο τίμια πρόταση προς τον καταναλωτή. Αν κάτι θεωρείται βέβαιο, είναι η ανάπτυξη των προϊόντων ιδιωτικής ετικέτας. Άλλωστε, η ύφεση αυξάνει τους ρυθμούς της ζήτησής τους τόσο όσο κανείς δεν φανταζόταν πριν από το 2009. Ανά 12μηνο οι πωλήσεις τους αυξάνουν 10%-15%, όταν προ τριετίας ο αντίστοιχος ρυθμός ήταν 2%-3%.\nΤην τάση αυτή ενισχύει και η κυβερνητική πολιτική που τα διαφημίζει, τα συνιστά στα νοικοκυριά ως οικονομικότερη επιλογή.\nΤο στοίχημα των αλυσίδων σήμερα είναι να καταστήσουν τα δικά τους προϊόντα branded, αφού, όπως εκτιμάται, οι καταναλωτές θα παραμείνουν πιστοί στα PL και μετά την υποχώρηση της ύφεσης.\nΠρόκειται για μια κατάσταση που θα την βρίσκουν διαρκώς μπροστά τους οι παραγωγοί επώνυμων αγαθών, η οποία αντιμετωπίζεται μόνο μέσω της μείωσης των τιμών τους ή των επενδύσεών τους στην καινοτομία, προκειμένου να γίνονται περισσότερο ανταγωνιστικοί.\nΣτο μετά κρίσης περιβάλλον, όποτε φανεί, ίσως δούμε λιανέμπορους και προμηθευτές να ανταγωνίζονται στο πεδίο της διαφήμισης για την επικράτηση των προϊόντων τους… Για την ώρα επισημαίνουμε τις πρώτες προσπάθειες ορισμένων αλυσίδων να καθιερώσουν τις επωνυμίες τους και σε φρέσκα είδη, όπως πχ το κρέας.\nΗ κρίση βέβαια οδηγεί και σε περικοπές κόστους. Οι αλυσίδες δίνουν ιδιαίτερη έμφαση στις περικοπές στα δίκτυα πωλήσεων για έναν απλό λόγο. Ο,τιδήποτε εξοικονομείται από ένα κατάστημα πολλαπλασιάζεται ως ωφέλεια επί τον αριθμό των καταστημάτων κάθε δικτύου.\nΣτο πλαίσιο αυτό, όλες οι αλυσίδες, προσπαθούν, άλλες μελετημένα κι άλλες σπασμωδικά, να περικόπτουν διαδικασίες και θέσεις εργασίας, συνεπώς κόστος, γνωρίζοντας πέραν των άλλων ότι όπου οι «επεμβάσεις» είναι πετυχημένες το αποτέλεσμα θα είναι διαρκές, δηλαδή ανεξάρτητο από τη διάρκεια της ύφεσης.\nΤο σέρβις στον πελάτη θα παραμένει θέμα πρώτης γραμμής στη στρατηγική κάθε αλυσίδας. Όπως, άλλωστε, δείχνουν τα στοιχεία τους, η προσωπική επαφή με τον πελάτη πολύ δύσκολα υποκαθίσταται από την τεχνολογία, μέσω των εφαρμογών της οποίας ορισμένες επιχειρήσεις επιχειρούν περικοπές κόστους. Ο Έλληνας παραμένει πολύ συντηρητικός στις συνήθειές του μέσα στο κατάστημα. Το self check out, που έχουν επιχειρήσει να καθιερώσουν ορισμένες αλυσίδες, μάλλον τον αφήνει αδιάφορο, ενώ δεν τον ενθουσιάζει η ιδέα του σελφ σέρβις στα τμήματα με τα συσκευασμένα φρέσκα προϊόντα.\nΜιλώντας για τεχνολογία, πρέπει να επισημάνουμε μια ακόμα πλευρά των επιπτώσεων της ύφεσης: Αυτή «θα γεράσει» τα καταστήματα των αλυσίδων. Οι περικοπές κόστους που κάνουν οι επιχειρήσεις περιλαμβάνουν οπωσδήποτε και το «μάζεμα» των δαπανών για τις ανακαινίσεις των καταστημάτων.\nΣυνεπώς σε λίγα χρόνια ο εξοπλισμός των σούπερ μάρκετ θα αρχίσει να εμφανίζει τα πρώτα συμπτώματα γήρανσης, τόσο λειτουργικά όσο και αισθητικά. Υπό φυσιολογικές συνθήκες κάθε κατάστημα αναβαθμίζεται κάθε 8 με 10 χρόνια. Πλέον ο χρόνος αυτός επιμηκύνεται. Επομένως, σιγά-σιγά τα καταστήματα θα χάσουν τη σύγχρονη αστραφτερή όψη που έχουν σήμερα.


Πρώτη καταχώρηση: Παρασκευή, 3 Ιουλίου 2020, 17:38\nΟι εγγραφές για τον 38ο Μαραθώνιο άνοιξαν και σηματοδότησαν την έναρξη μιας ακόμη μεγάλης αγωνιστικής γιορτής, η οποία θα στηθεί στο κέντρο της πόλης στις 7 και 8 Νοεμβρίου.\nΟ πρόεδρος του ΣΕΓΑΣ Κώστας Παναγόπουλος, ο γενικός γραμματέας Βασίλης Σεβαστής και η πρόεδρος του ΟΠΑΝΔΑ Άννα Ροκοφύλλου χαιρέτησαν το άνοιγμα των εγγραφών στη διάρκεια μικρής εκδήλωσης στα γραφεία του ΣΕΓΑΣ.\n«Είναι σημαντική στιγμή για εμάς. Είναι θετική στιγμή, γιατί προφανώς η λήψη των σωστών και εγκαίρων μέτρων, η συνέπεια των Ελλήνων, αλλά και η έγκριση του υγειονομικού πρωτοκόλλου επιτρέπει τον ΣΕΓΑΣ να εκκινήσει τον αγώνα. Έναν αγώνα διαφορετικό με μικρότερες συμμετοχές, με τήρηση αποστάσεων, με συνεπέστατη τήρηση μέτρων ασφαλείας και μια στιγμή σημαντικότερη από άλλα χρόνια, όχι γιατί θα δώσει θετικό μήνυμα ενάντια στον ιό και συνέπειας στην τήρηση των μέτρων, αλλά γιατί συνδέει με ξεχωριστό τρόπο το παρελθόν, το παρόν και το μέλλον. Σε αυτόν τον τόπο όπου ξεκίνησαν όλα, όπου το 1896 γεννήθηκε ο μαραθώνιος, εδώ το 2020 θα αναγεννηθεί ο μαραθώνιος δρόμος, αφού ο αγώνας μας θα είναι ο μεγαλύτερος του 2020 μετά την πανδημία. Ευχαριστώ όλους όσοι εργάστηκαν και συνεχίζουν να εργάζονται γι αυτή την προσπάθεια. Να καλέσω τους δρομείς να ενημερωθούν για τα πρωτόκολλα ασφαλείας και φυσικά να καλέσω τους καλέσω να συμμετάσχουν σε αυτόν τον αγώνα», είπε ο πρόεδρος του ΣΕΓΑΣ, Κώστας Παναγόπουλος.\nΑπό την πλευρά του ο πρόεδρος της Οργανωτικής Επιτροπής τους ΑΜΑ και γενικός γραμματέας του ΣΕΓΑΣ, Βασίλης Σεβαστής, τόνισε: «Όλοι οι συμμετέχοντες δρομείς, ομάδες, η οργανωτική επιτροπή, μαζί με τους θεσμικούς εταίρους, την Περιφέρεια, το Δήμο και όλους όσοι συμβάλουν στον αγώνα, έχουμε μπροστά μας ένα στοίχημα, που θα ολοκληρώσει τη γενικότερη εικόνα που έχει δώσει η χώρα μας το τελευταίο διάστημα. Το δικό μας στοίχημα είναι στο δρομικό χώρο σε όλη την Ευρώπη, όπου παρακολουθούμε να αναβάλλονται αγώνες. Το στοίχημα το δικό μας είναι να διεξάγουμε τις δρομικές μας διοργανώσεις και ιδιαίτερα τον Μαραθώνιο με έναν τρόπο, που αφενός να διατηρήσει τη συνέχεια της παράδοσης που έχει ο αγώνας και να δώσει τη δυνατότητα στους Έλληνες και ξένους δρομείς να συμμετάσχουν. Η συμβολή των δρομέων είναι πολύ σημαντική για να τηρηθούν τα πρωτόκολλα και να δώσουν σε αυτό το κομμάτι μια εικόνα συνέπειας και πιστής εφαρμογής της προστασίας όλων. Πιστεύω όλα να πάνε καλά και να μπορέσει ο ΑΜΑ να δώσει στο παγκόσμιο δρομικό κίνημα ένα μήνυμα συνέπειας και αξιοπιστίας».\nΤον Δήμο Αθηναίων εκπροσώπησε στην εκδήλωση η πρόεδρος του ΟΠΑΝΔΑ, Άννα Ροκοφύλλου: «Εκ μέρους του Δημάρχου, Κώστα Μπακογιάννη και του Δήμου Αθηναίων, είμαι πολύ χαρούμενη που είμαι εδώ και θα εγκαινιάσουμε τον Μαραθώνιο. Είναι πολύ σημαντικό αυτό που κάνουμε. Ο Δήμος όπως πάντα θα είναι κοντά στον ΣΕΓΑΣ, τόσο για τον Μαραθώνιο όσο και για τον Ημιμαραθώνιο Αθήνας, ο οποίος προηγείται χρονικά».\n38ος Αυθεντικός Μαραθώνιος Αιήνας


ΝΑΤΟ: «Δεν βλέπουμε σαν απειλή τη Ρωσία για τα εδάφη μας» λέει ο Γκεοάνα - Eleutheranea.gr\nΑρχική Κόσμος ΝΑΤΟ: «Δεν βλέπουμε σαν απειλή τη Ρωσία για τα εδάφη μας» λέει...\nΝΑΤΟ: «Δεν βλέπουμε σαν απειλή τη Ρωσία για τα εδάφη μας» λέει ο Γκεοάνα\nΝΑΤΟ: O αναπληρωτής Γενικός Γραμματέας του Οργανισμού ανέφερε πως η Ρωσία δεν είναι απειλή για το ΝΑΤΟ.\nΟ Μιρτσέα Γκεοάνα μίλησε για την Ρωσία και για το κατά πόσο είναι απειλή για το ΝΑΤΟ. Το ΝΑΤΟ δεν θεωρεί ότι η Ρωσία διαθέτει στρατιωτικές δυνατότητες για «να κάνει κάτι εχθρικό εναντίον της συμμαχίας», δήλωσε την Τετάρτη ο αναπληρωτής γενικός γραμματέας Μιρτσέα Γκεοάνα.\n“Η Κίνα δεν είναι αντίπαλος του ΝΑΤΟ”\n«Αλλά μιλώντας για τους συμμάχους του ΝΑΤΟ, δεν βλέπουμε τον κίνδυνο για το έδαφός μας ή τους πληθυσμούς μας στο εγγύς ή ακόμη και στο μεσοπρόθεσμο μέλλον», πρόσθεσε. Ο Γκεοάνα μίλησε και για την Κίνα, τονίζοντας πως το ΝΑΤΟ δεν την αντιλαμβάνεται ως αντίπαλο, αλλά ο στρατιωτικός εκσυγχρονισμός της έχει επιπτώσεις σε όλες τις χώρες μέλη της Βορειοατλαντικής Συμμαχίας.\nΠροηγούμενο άρθροΟυκρανία: O στρατός απωθεί τις ρωσικές δυνάμεις από το Χάρκοβο\nΕπόμενο άρθροΟυκρανία: Ξεκινούν οι δίκες Ρώσων για εγκλήματα πολέμου